text: Så er bøgen sprunget ud i sønderjysk skov
  17 april 2018 kl. 10.32
  Så er bøgen sprunget ud i Lindet Skov ved Arrild. Det er 11 dage senere end sidste år. Det ved Halvor Skov alt om. Han fører nemlig dagbog over, hvornår bøgen springer ud i den sønderjyske skov.
  
  Halvor Skov, pensionist, Toftlund: "Det er altid stort, når bøgen springer ud, og i går der så jeg pludseligt et bøgetræ, der er blevet grønt."
  Halvor Skov fra Toftlund cykler hver dag - året rundt - en tur på 10 - 15 kilometer i Lindet Skov med sin hund.
  De sidste dage har han holdt øje med bøgen, for hvert år, når den springer ud, så tager han en af de første udsprungne grene med hjem til sin kone. Og i går mandag, da så han de første spæde lysegrønne skud.
  - Det er altid stort, når bøgen springer ud, og i går der så jeg pludseligt et bøgetræ, der er blevet grønt, siger Halvor Skov.
  Bøgen springer senere ud i Lindet Skov i år end sidste år, fortæller Halvor Skov. Sidste år var bøgen allerede grøn den 7. april.
  - Det ved vi, fordi vi fører dagbog over, hvornår bøgen springer, smiler Halvor Skov.
  
  